Kritéria na posudzovanie štandardov

Kritériá, uvádzané nižšie, je potrebné pred schválením návrhu štandardu vyhodnotiť, neznamená to však, že každé z nich musí byť „splnené“ (nie každé kritérium je relevantné). Pokiaľ predkladateľ nevie niektoré kritérium posúdiť alebo ho uviesť, v odpovedi uvedie takúto informáciu. V rámci možností odpovedajte celou vetou, nie len „áno/nie”.

0.	Znenie návrhu

Uveďte vecný popis návrh a predpokladané umiestnenie návrhu v rámci aktuálneho výnosu o štandardov pre informačné systémy verejnej správy (určenie existujúceho alebo nového paragrafu / odseku, kde má na navrhovaná požiadavka nachádzať) a podľa možnosti aj vlastný návrh legislatívneho znenia (textácie) požiadavky.

1.	Vhodnosť

1.1.	Aplikovateľnosť:
1.1.1	Popíšte účel uplatnenia štandardu, aké problémy má vyriešiť alebo na čo má slúžiť?
1.1.2	Kto má štandard používať ? (napr. verejná správa, súkromné spoločnosti, bežní občania – môže byť aj viac odpovedí, svoju odpoveď môžete aj presnejšie špecifikovať) ?
1.1.3	V akých aplikáciách sa má používať ?
1.1.4	Popíšte stručne úplnú funkčnosť štandardu. Ostávajú niektoré časti problému nevyriešené?
1.2.	Relevancia:
Popíšte, prečo je navrhovaný štandard najvýhodnejší ? (porovnajte aj s inými známymi štandardmi v danej oblasti, ktoré sú Vám známe, najmä v aktuálnom výnose o štandardoch pre IS VS. Pri porovnaní vždy uvádzajte aj zdroje.)
1.3.	Prispôsobivosť:
1.3.1.	Dokáže sa navrhovaný štandard prispôsobiť zmenám v budúcnosti (technológie, zmeny verzií, zmeny procesov) ?
1.3.2.	Je závislý na zmenách technológií, verzií alebo procesov t.j. očakáva sa úprava štandardu na základe týchto zmien? (ak áno, popíšte odhadované oblasti, na ktorých je štandard závislý, ak viete, uveďte aj presné závislosti)

2.	Potenciál

2.1.	Dopad prijatia
2.1.1	Finančný dopad:
Popíšte odhadované finančné náklady a prínosy prijatia navrhovaného štandardu (odhady uveďte podľa možnosti číselne alebo aspoň popisne).
2.1.2	Organizačný dopad:
Bude mať navrhovaný štandard vplyv na existujúce postupy ? Ak áno, aké - bude potrebné ich zmeniť (napr. prijať nových zamestnancov, zriadiť nové pracovisko)?
2.1.3	Strategický dopad:
Na akej úrovni sa prijatie štandardu odhaduje – pre špecifické lokálne účely, v uzavretom prostredí, na národnej úrovni, na cezhraničnej úrovni ?
2.1.4	Potreba migrácie:
Bude prijatie štandardu vyžadovať migráciu na nové technológie ? Ak áno, bude migrácia potrebná iba v niektorých prípadoch – v tomto prípade uveďte aj, ktoré prípady majú byť migrované a ktoré nie?
2.1.5	Bezpečnostný dopad:
2.1.5a	Bude navrhovaný štandard potrebovať osobitné bezpečnostné opatrenia resp. zvažuje ich ? (ak áno, stručne ich popíšte).
2.1.5b	Sú s ním spojené nejaké bezpečnostné riziká ? Ak áno, aké ?
2.1.6	Dopad na súkromie:
Dotýka sa navrhovaný štandard otázok ochrany súkromia a osobných údajov (ak áno, popíšte ako) ?
2.1.7	Dopad na interoperabilitu:
2.1.7a	Zohľadňuje navrhovaný štandard prepojenie s inými procesmi (najmä iných organizácií) a technológiami (najmä IS VS) ? Ak nie, vysvetlite prečo, ak áno, vysvetlite ako.
2.1.7b	Budú sa musieť iné procesy a technológie prispôsobovať navrhovanému štandardu?
2.1.8	Dopad na kompatibilitu:
Zohľadňuje alebo nadväzuje navrhovaný štandard na iné už existujúce štandardy?	Ovplyvní ich nejako ? (Ak áno, popíšte ako)
2.1.9	Závislosti:
Je navrhovaný štandard na niečom závislý (napr. na konkrétnych udalostiach, technológiách, softvéri, dodávateľovi, výrobcovi a podobne) ?
2.1.10	Dopad na administratívnu záťaž:
Očakáva sa prijatím navrhovaného štandardu zvýšenie alebo zníženie administratívnej záťaže (svoju odpoveď aj zdôvodnite) ?
2.2.	Škálovateľnosť:
Je navrhovaný štandard možné upraviť aj pre použitie inými implementáciami v tej istej oblasti ako tou, pre ktorú sa vytvára ?
2.3.	Rozšíriteľnosť:
2.3.1.	Je navrhovaný štandard dostatočne univerzálny, aby sa dal použiť aj pre iné oblasti alebo jazykové prostredie? Ak áno, pre ktoré ?
2.3.2.	Sú k tomu potrebné nejaké metodiky a ak áno, ktoré ? Ak nie, vysvetlite prečo nie.
2.4.	Stabilita:
2.4.1.	Ako dlho navrhovaný štandard existuje (kedy vznikol) ?
2.4.2.	Existujú nejaké jeho verzie ?
2.4.3.	Vyvíjajú sa nové verzie navrhovaného štandardu a zaisťuje sa vzájomná spätná kompatibilita ?
2.5.	Údržba:
Je navrhovaný štandard spravovaný nejakou organizáciou? Ak áno, ktorou? (Uveďte aj jej kontaktné informácie)

3.	Otvorenosť

3.1.	Otvorené výstupy
3.1.1	Dostupnosť a otvorená dokumentácia:
3.1.1a	Je dokumentácia navrhovaného štandardu dostupná? Ak áno, kde?
3.1.1b	Je dostupnosť dokumentácie nejako obmedzená (napr. iba pre členov určitej organizácie, za poplatok atď.) ?
3.1.2	Otvorené autorské práva:
Je možné štandard voľne používať alebo existujú nejaké obmedzenia (finančné, autorské, rozličné právne atď.) ?
3.1.3	Prístupnosť:
Zohľadňuje navrhovaný štandard rovnakú prístupnosť pre všetkých ? (Ak existujú nejaké známe alebo predpokladané obmedzenia, popíšte ich.)
3.1.4	Vzájomná spolupráca:
Určuje navrhovaný štandard podmienky vzájomnej spolupráce alebo možnosť výberu viacerých druhov spolupráce medzi implementujúcimi organizáciami (napr. varianty výmeny údajov) ?
3.2.	Otvorený proces
3.2.1	Otvorené stretnutia a konzultácie:
Je možné participovať v organizáciách, ktoré daný štandard vytvárajú a spravujú? Ak nie, ako je to obmedzené ?
3.2.2	Konsenzus:
Akým spôsobom sa pri vytváraní štandardu hlasuje ? Je rozhodnutie dosahované konsenzom ?
3.2.3	Dodržiavanie a transparentnosť procesov:
3.2.3a	Má každý riadny člen v organizácii, ktorá štandard vytvára rovnaké právo ?
3.2.3b	Existujú opravné prostriedky ?
3.2.4	Otvorenosť zmien:
Je proces zmeny štandardu rovnaký, ako proces jeho vytvorenia ?
3.2.5	Otvorená podpora:
Je štandard podporovaný organizáciou, ktorá ho vytvorila, aj v súčasnosti ? Predpodkladá sa jeho podpora až do konca jeho existencie ?

4.	Podmienky trhu

4.1.	Rozšírenie:
4.1.1.	Koľko rôznych produktov daný štandard v súčasnosti používa (podľa možnosti vymenujte najvýznamnejšie z nich, vrátane uvedenia operačného systému, pre ktorý sú určené) ?
4.1.2.	Od koľkých dodávateľov sú (podľa možnosti vymenujte aspoň najvýznamnejších) ?
4.1.3.	Existujú známe problémy s kompatibilitou alebo interoperabilitou medzi rôznymi produktmi, ktoré používajú navrhovaný štandard?
4.1.4.	Akým podielom sa v súčasnosti v SR vyskytuje na trhu (s príbuznými produktmi) ? (Uveďte aj zdroj informácií)
4.1.5.	Akým pomerom je to vo svete ? (Uveďte aj zdroj informácií)
4.1.6.	Viete uviesť nejakú referenčnú implementáciu ? Pripravujú sa nejaké, o ktorých viete (ak áno, uveďte ich) ?
4.1.7.	V akých oblastiach je navrhovaný štandard v súčasnosti široko prijatý a používaný (napr. vo verejnej správe, v súkromných spoločnostiach, bežnými občanmi  (môže byť aj viac odpovedí, svoju odpoveď môžete aj presnejšie špecifikovať) ?
4.2.	Vyzretosť:
4.2.1.	Je už štandard podľa Vás dostatočne vyzretý (svoj názor aj zdôvodnite) ?
4.2.2.	Boli spravujúcou organizáciou alebo niekým iným vydané nejaké záplaty štandardu alebo revízia alebo sa pripravujú ?
4.2.3.	Sú všetky existujúce problémy zdokumentované a vyriešené ? Zostávajú ešte nejaké (ak áno, uveďte ich) ?
4.3.	Opätovná použiteľnosť:
4.3.1.	Je možné štandard rozdeliť na viaceré funkčné časti ? Ak áno, na aké ? Je možné časti použiť aj samostatne alebo je možné použiť štandard bez niektorých z nich (vždy uveďte aj o ktoré časti sa jedná) ?
4.3.2.	Je kompatibilita s inými systémami, štandardmi či produktmi zdokumentovaná ?